CELEX: 32022D0519(01)
Language: mt
Date: 2022-05-16 00:00:00
Title: Deċiżjoni tal-Kunsill tas-16 ta’ Mejju 2022 li tadotta l-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2022 2022/C 202/02

19.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 202/5
               
            
         DEĊIŻJONI TAL-KUNSILL
         tas-16 ta’ Mejju 2022
         li tadotta l-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2022
         (2022/C 202/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
         Wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1), b’mod partikolari l-Artikolu 44 tiegħu,
         Billi:
         
                     —
                  
                  
                     il-baġit tal-Unjoni għas-sena finanzjarja 2022 kien adottat definittivament fl-24 ta’ Novembru 2021 (2);
                  
               
                     —
                  
                  
                     fit-22 ta’ April 2022, il-Kummissjoni ppreżentat proposta li fiha l-abbozz ta’ baġit emendatorju Nru 3 għall-baġit ġenerali għas-sena finanzjarja 2022;
                  
               
                     —
                  
                  
                     jeħtieġ li l-Kunsill jipproċedi mingħajr dewmien bl-adozzjoni tal-pożizzjoni tiegħu dwar l-abbozz ta’ baġit emendatorju Nru 3 għall-baġit ġenerali tal-2022 li, fl-Istati Membri ser jippermetti l-kontribuzzjoni għall-finanzjament tal-ispejjeż tal-ewwel akkoljenza u reġistrazzjoni ta’ persuni li qed jaħarbu mill-Ukrajna bħala konsegwenza tal-aggressjoni Russa kontra l-Ukrajna. Għaldaqstant, hu ġustifikat li tiġi prevista eċċezzjoni mill-perjodu ta’ tmien ġimgħat imsemmi fl-Artikolu 4 tal-Protokoll Nru 1 dwar ir-rwol tal-parlamenti nazzjonali fl-Unjoni Ewropea, anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika.
                  
               IDDEĊIEDA KIF ĠEJ:
         
            Artikolu Uniku
            Il-pożizzjoni tal-Kunsill dwar l-abbozz ta’ baġit emendatorju Nru 3 tal-Unjoni Ewropea għas-sena finanzjarja 2022 ġiet adottata fis-16 ta’ Mejju 2022.
            It-test sħiħ jista’ jiġi kkonsultat jew jitniżżel mis-sit web tal-Kunsill fl-indirizz li ġej: http://www.consilium.europa.eu/.
         
         
            Magħmul fi Brussell, 16 ta’ Mejju 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 193, 30.7.2018, p. 1.
         
            (2)  ĠU L 45, 24.2.2022, p. 1.